Mir hei de entschide, dassmer mau i Springbrook Nationalpark goe, wueu d'Caro und dr Ralph (Ch-Paaerli womer ds 1770 hei kenne glehrt) so vo dene Paerk gschwaermt hei. Dr waeg dert haere isch raecht abentuerlich gsy, wueus ziemli obsi isch gange. Mir hei usesem Wicki nid so trout und hei eigentlich jede Momaent drmit graechnet, dasser ues abliegt. Zum Glueck het aer ues aber nid im Schtich gla und eifach de mau wieder ae Liter Oel brucht.... Ufem Nationalpark-Camping simer de naebeme eutere Ehepaar di Einzige gsy. Uf dene Campings hets aube kener Duschine, sondern nur WC und weme Glueck het fliessends Wasser. Mir hei ues de ufenes feins Znacht gfreut, naemlich Spaghetti mit Tomatesauce, doch leider isch mir ae Lapsus passiert und i ha ds Glas mit dr Tomatesauce la gheie. Irgendwie hanis nid so mit dene Tomatesaucene (-; Bettrueh isch a daem Abe scho am haubi Achti gsy, wueu mir vo raecht grosse Chaefer (Christmas-Beatles) si agriffe worde, di hei natuerlich ds Liecht sehr gaern. Am angere Morge simer sehr fruech ufgschtange und hei ues vouer Elan ufe Waeg gmacht zum ga wandere. Aes isch raecht warm, aber ziemli naeblig gsi. Mir hei haublaengi Hose agleit und uese Ruckssack packt. D'WAnderig isch raecht schoen gsi, aber wueus gad ziemli het graegnet gha, hets bsungers viu Blueteglae gha. Ir Heufit, auso nach ca. 3 m heimer de di erschtae Egle a dae Wadli gha und aes si immer wieder neui drzue cho. Naer isches natuerlich nueme so gmuetlich gsi und mir si fasch usem Waud gsecklet.